කැලණි ගඟේ ජලය පිරිපහදු කරන අඹතලේ ජල පවිත්‍රාගාරයෙන් සැපයෙන ජලය දෛනිකව පරිහරණයට ගන්නා පුද්ගලයින් ගණන ලක්ෂ 5 කට ආසන්නයි.මෙම ජලය බෙදාහැරීමට ප්‍රථම සෑම පැය තුනකට වතාවක් එහි ගුණාත්මකභාවය පිළිබද පරීක්ෂාවට ලක් කෙරෙන බව සඳහන්.බියගම ප්‍රදේශයේ සිසිල් බීම නිපදවන කර්මාන්ත ශාලාවකින් කැලණි ගඟේ ජලයට තෙල් මිශ්‍ර වූ අවස්ථාවේදී ඒ බව අනාවරණය වී ඇත්තේ ද  මෙම පරීක්ෂණවලින්.කෙසේ වෙතත් රජයේ වෛද්‍ය නිලධාරීන්ගේ සංගමය පවසන්නේ ජලයට අපද්‍රව්‍ය මුසු වූ අවස්ථාවකදී ඒ සම්බන්ධයෙන් පරීක්ෂණ කිරීමට අවශ්‍ය විෂවේදය සම්බන්ධ විශේෂඥ වෛද්‍යවරුන් ශ්‍රී ලංකාව තුළ ප්‍රමාණවත් පරිදි නොසිටින බවයි.